Acțiune introdusă la 23 martie 2023 – Kirov/EUIPO - Pasticceria Cristiani (CRISTIANI)
(Cauza T-149/23)
Limba în care a fost formulată acțiunea: engleza
Părțile
Reclamant: Georgi Kirov (Praga, Republica Cehă) (reprezentant: J. Matzner, lawyer)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Pasticceria Cristiani Sas di Sergio Cristiani & C. (Livorno, Italia)
Datele privind procedura în fața EUIPO
Titularul mărcii în litigiu: reclamantul
Marca în litigiu: marca Uniunii Europene figurativă CRISTIANI – marca Uniunii Europene nr. 13 498 381
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei întâi de recurs a EUIPO din 16 ianuarie 2023 în cauza R 835/2022-1
Concluziile
Reclamantul solicită Tribunalului:
anularea în totalitate a deciziei atacate;
obligarea pârâtului și a intervenientei la plata cheltuielilor de judecată.
Motivele invocate
încălcarea articolului 94 din Regulamentul (UE) 2017/1001 al Parlamentului European și al Consiliului;
încălcarea articolului 58 din Regulamentul (UE) 2017/1001 al Parlamentului European și al Consiliului.
____________